Predkladacia správa

Minister dopravy, pôšt a telekomunikácií Slovenskej republiky na základe úlohy z uznesenia Bezpečnostnej rady Slovenskej republiky č. 22 zo dňa 28. októbra 2003 predkladá na rokovanie vlády Slovenskej republiky spoločne s ústredným riaditeľom Slovenského rozhlasu návrh na zmenu uznesenia z 29. schôdze Rady obrany štátu, týkajúceho sa spôsobu zabezpečenia vysielania Slovenského rozhlasu v krízových situáciách.
Materiál “Návrh zmeny uznesenia na využitie kmitočtového spektra pre obdobie krízových situácií” bol predložený ústredným riaditeľom Slovenského rozhlasu na rokovanie Bezpečnostnej rady Slovenskej republiky dňa 28. októbra 2003 a po jeho prerokovaní  bol s ním vyslovený súhlas. 
Pred predložením tohto materiálu na rokovanie vlády SR bolo dňa 7. 11. 2003 vykonané rokovanie zástupcov Ministerstva dopravy, pôšt a telekomunikácií SR, Slovenského rozhlasu, Slovenskými telekomunikáciami, a. s. Rádiokomunikácie, odštepný závod a Slovenskej informačnej služby k objasneniu funkčnosti navrhovaného riešenia na základe pripomienky riaditeľa Slovenskej informačnej služby na rokovaní Bezpečnostnej rady SR. Na tomto rokovaní sa dosiahla zhoda všetkých zúčastnených v názore, že pripomienka riaditeľa Slovenskej informačnej služby na rokovaní Bezpečnostnej rady SR nie je prekážkou predloženia tohto materiálu na rokovanie vlády SR.

Materiál nemá finančný, ekonomický, environmentálny vplyv ani vplyv na nezamestnanosť.
Návrh bol zaslaný na medzirezortné pripomienkové konanie.
Materiál sa na rokovanie vlády predkladá bez rozporov.